钦定古今图书集成/理学汇编/学行典/第193卷 > 顾敏
## 钦定古今图书集成/理学汇编/学行典/第193卷 > 顾敏

按《松江府志》：“顾敏，字文敏，号清隐，松泽里人。洪武初，
父仲睦坐法被逮死，子孙法应戍边。敏年十三，刺血
上书白父冤。太祖悯之，得从末减，放归，赐手诏旌其
门。子英，延安同知，考最，例得封典，以国恩未报，辞不
受。敏生平乐善好施，崎岖乱离中，养生送死，务尽其
力，人以孝称。年八十有九，夫妇结草龛偕坐，却去人
闲事绝烟火，食日惟饮酒，勺许两相倾对，各谈古今
人盛德事。”成化中，俱无疾而终。